b"\n_START_ARTICLE_\nBrilliant Legacy\n_START_PARAGRAPH_\nBrilliant Legacy (\xec\xb0\xac\xeb\x9e\x80\xed\x95\x9c \xec\x9c\xa0\xec\x82\xb0), na kilala rin bilang Shining Inheritance, ay isang Korean drama na ipinalabas sa SBS network mula 25 Abril 2009 hanggang 26 Hulyo 2009 sa tuwing sabado at lingo ng gabi. Pinagbibidahan ito nina Han Hyo Joo bilang Go Eun Sung at Lee Seung Gi, bilang Sun-Woo Hwan. Ang palabas ay binubuo ng 28 kabanata at nanguna sa viewer\xe2\x80\x99s rating para sa sampung magkakasunod na lingo. Sa huling kabanata, nagkamit ito ng 47.1% viewership rating. [1].\n_START_SECTION_\nBuod\n_START_PARAGRAPH_\nSi Go Eun Sung (Han Hyo Joo) ay nag-aaral sa New York. Siya ay bumalik sa Korea upang dalhin ang kanyang autistic na kapatid, si Eun Woo, pabalik ng Estados Unidos para mag-aral ng musika. Si Sun-Woo Hwan (Lee Seung Gi), na noon din ay nag-aaral sa New York, ay pinauwi ng kanyang lola na si Jang Sook Ja, upang simulan nang pamahalaan ang kompanya ng pamilya. Lulan ng parehong eroplano pabalik ng Korea sina Eun Sung at Hwan. \xe2\x80\x98Di sinasadyang nagkapalit sila ng bagahe, na siyang naging mitsa ng maraming di pagkakaintindihan sa pagitan nilang dalawa._NEWLINE_Sa kabilang banda, ang tatay ni Eun Sung, si Go Pyung Joong, ay ginagawa ang lahat upang maisalba ang kompanyang naipundar mula sa pagkalugi. Isang araw, ang kanyang pitaka at ilang mahahalagang gamit ay nalimas ng isang lalaki. Matapos ang nangyaring nakawan, itong lalaki ay nagtungo sa isang bar na sumabog pagkalipas ng ilang sandali. Habang iniinspeksiyon ng mga pulis ang pinangyarihan ng pagsabog ay nahanap nila ang mga nanakaw na gamit ni Pyung Joong sa isang lalaking halos din a makilala dahil sa labis na pinsalang natamo nito. Inakala ng mga pulis na sa Pyung Joong ang namatay sa pagsabog at opisyal na idineklara ang pagkamatay nito. Inilabas na ang balita ukol sa pagkakamatay ni Pyung Joong, na di kalauna'y nalaman ng kanyang pamilya. Dahil na rin sa perang makukuha mula sa insurance company ay nagpasyang magtago pansamantala itong si Pyung Joong, mula sa awtorirad, pati sa kanyang pamilya. Matapos makuha ang pera mula sa Insurance Company at makabili ng isang bahay na ipinangalan sa kanyang anak na si Yoo Seung Mi (Moon Chae Won) , pinalayas ni Baek Sung Hee \xe2\x80\x93 pangalawang asawa ni Pyung Joong \xe2\x80\x93 ang magkapatid na Eun Sung at Eun Woo mula sa kanilang sariling pamamahay._NEWLINE_Dahil walang matuluyan, si Eun Sung ay humingi ng tulong mula sa kanyang mg kaibigan- isa na doon si Hyung Jin, na sinimulang iwasan si Eun Sung sa dahilang hindi na mayaman ang huli. Buti na lang at nandiyan si Hye Ri \xe2\x80\x93 isang butihing kaibigan ni Eun Sung. Sa tulong ni Hye Ri, nagkaroon si Eun Sung ng trabaho sa isang nightclub \xe2\x80\x93 bilang tagasilbi. Nagulat naman si  Park Joon Se (Bae Soo Bin) na makita si Eun Sung na nagtatrabaho sa nasabing lugar. Doon niya rin muling nakita si Hwan, na syang naging dahilan ng di pagkakakontak ni Eun Sung sa kapatid nito. Nang mapag-alaman niyang nawawala ang kanyang kapatid, nalugmok si Eun Sung at sinimulang hanapin ang kapatid ngunit di nya ito natagpuan. Sa tulong ni Hye Ri at Joon Se, nagkaroon ng masisilungan pansamantala si Eun Sung. Siya ay nagsimulang maghanap ng pagkakakitaan upang makatulong sa kanyang paghahanap kay Eun Woo._NEWLINE_Samantala, si Hwan ay nananatiling walang direksiyon sa buhay na siya namang ikinagagalit ng kanyang lola \xe2\x80\x93 si Jang. Hindi pinahahalagahan ni Hwan ang kompanyang naipundar ng kanyang lola at ang mga empleyado nito. Habang nag-iisip kung ano ang gagawin sa kanyang apo, nagtungo si Jang sa lugar kung saan siya nakatira noong naghihirap pa siya. Doon niya nakita si Eun Sung na nagtitinda ng pagkain ng mga panahong iyon. Naaksidente si Jang at saktong naroroon si Eun Sung sa pinangyarihan ng aksidente kaya agad naman niyang tinulungan ang matanda. Pansamantalang kinupkop at inalagaan ni Eun Sung si Jang, na siya namang humaplos sa puso ng matanda. Dinala ni Jang si Eun Sung sa kanyang bahay at inanunsiyo sa buong pamilya na titira na kasama nila si Eun Sung. Bukod doon, isang mabigat na balita ang sinabi ni Jang sa kanyang pamilya \xe2\x80\x93 ang pagiging tagapagmana ni Eun Sung ng kanyang kompanya."